Elvira Madigan
<s>Elvira Madigan (4. decembar 1867 - 19. jul 1889) bila je danska cirkuska akrobatkinja, poznata po tragičnim okolnostima u kojima je okončala život, a koje su inspirirale brojna umjetnička djela u 19. i 20. vijeku.</s>

<s>Rođena je kao Hedevig Antoinette Isabella Eleonore Jensen' u Flensburgu u tadašnjoj Kraljevini Pruskoj, kao vanbračno dijete danskog konjušara i norveške cirkuske aktrobatkinje.</s><s>Prezime "Madigan" je dobila po američkom akrobatu Johnu Madiganu sa kojim je kasnije živjela.</s>

<s>Elvira Madigan je i sama započela rad u cirkusu, kao trapezistica i jahačica.</s><s>Godine 1887. je prilikom turneje u Švedskoj upoznala konjičkog poručnika Bengta Sixtena Sparrea.</s><s>Oboje su se zaljubili jedno u drugo i, usprkos toga što je Sparre imao ženu i dvoje djece, dvije godine komunicirali preko ljubavnih pisama.</s>

<s>Sparre je konačno u junu 1889. odlučio pobjeći od kuće, te se zajedno sa Madigan našao u Svendborgu u susjednoj Danskoj.</s><s>Njihov zajednički život je kratko trajao, s obzirom da je Sparreu porodica, skandalizirana njegovim potezom, odbila dati bilo kakvu pomoć.</s><s>Ostavši bez novaca, Sparre je 18. jula Elviru pozvao na piknik na otok Tåsinge.</s><s>Dan kasnije su oboje pronađeni mrtvi sa ranama od vatrenog oružja; pretpostavlja se da je Elviru Madigan Sparre ubio iz revolvera prije nego što je izvršio samoubistvo.</s>

<s>Cijeli je slučaj izazvao veliku senzaciju u švedskoj i danskoj javnosti, odnosno usporedbe sa Mayerlinškim incidentom prilikom koga je na sličan način nekoliko mjeseci ranije skončao austrijski princ Rudolf.</s><s>Sparre i Madigan su sahranjeni zajedno, a njihov grob je postao turistička atrakcija, odnosno mjesto hodočašća za brojne ljubavnike.</s>

<s>Elvira Madigan je postala predmetom tri filma, od kojih je napoznatija švedska verzija iz 1967. godine.</s><s>U njoj se kao važan dio soundtracka koristio Mozartov klavirski koncert br. 21 koji je nakon toga stekao popularnost i svojevrsni nadimak "Elvira Madigan".</s>

<s>Vanjske veze</s>

<s>Elvira Madigan's Gravesite
 Elvira Madigan and Sixten Sparre - Love and Tragedy  https://elviramadigansixtensparre.wordpress.com/2015/04/11/elvira-madigan-sixten-sparre/</s>

<s>Biografije, Danska
Cirkus
Samoubice</s>

